text: Brand i pizzeria formentlig påsat
  15 juni 2011 kl. 12.22
  Lokalpolitiet i Kolding efterforsker en brand i et pizzeria i Christiansfeld natten til 8. juni som påsat.
  To familier i lejligheder i bygningen blev evakueret under den voldsomme brand.
  Ejeren af pizzeriaet, Mali Karakoc, sagde efter branden, at den var påsat, og det bliver nu bekræftet af vicepolitiinspektør Kuno Jensen, Sydøstjyllands Politi.
  Mali Karakoc fik nytårsnat ødelagt sin forretning af en bombe.
  Han frygter, at han bliver forfulgt af en "araber".
  